22.2.2003 Den Europæiske Unions Tidende L 49/15 (Retsakter, hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 21. februar 2003 om bemyndigelse af medlemsstaterne til at træffe afgørelser i henhold til direktiv 1999/105/EF om forstligt formeringsmateriale, der er produceret i tredjelande (meddelt under nummer K(2003) 580) (2003/122/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 1999/105/EF af 22. december 1999 om markedsføring af forstligt formeringsmate- riale ()), særlig artikel 19, stk. 3, og ud fra følgende betragtninger: (1) Ifølge artikel 19, stk. 1, i direktiv 1999/105/EF træffer Rådet efter forslag fra Kommissionen afgørelse om, hvorvidt forstligt formeringsmateriale produceret i et tredjeland frembyder samme sikkerhed, hvad angår godkendelsen af dets grundmateriale og produktionsfor- holdsreglerne med henblik på markedsføring, som forst- ligt formeringsmateriale, der er produceret i EU og opfylder dette direktivs forskrifter. (2) — Der foreligger endnu ikke tilstrækkelige oplysninger om de gældende betingelser i tredjelande til, at EU kan træffe en sådan afgørelse vedrørende noget tredjeland. (3) — For ikke at ødelægge handelsmønstrene bør medlemssta- terne derfor være bemyndigede til at træffe sådanne afgørelser. En sådan bemyndigelse skal sikre, at impor- teret materiale frembyder samme sikkerhed som forstligt formeringsmateriale, der er produceret i EU i overens- stemmelse med dette direktiv. (4) — De i denne beslutning fastsatte foranstaltninger er i over- ensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug — () EFT L 11 af 15.1.2000, s. 17. VEDTAGET FØLGENDE BESLUTNING: Artikel 1 Medlemsstaterne bemyndiges til at træffe afgørelser i henhold til artikel 19, stk. 3, i direktiv 1999/105/EF, hvad angår forstligt formeringsmateriale produceret i tredjelande, som er opført i bilaget, og de arter, grundmaterialetyper og klasser, der er angivet deri. Artikel 2 Medlemsstaterne underretter straks Kommissionen og de øvrige medlemsstater om de afgørelser, de træffer efter denne beslut- ning, og om eventuel tilbagetrækning af sådanne afgørelser. Artikel 3 Den bemyndigelse, der er omhandlet i artikel 1, udløber den 31. december 2005. Artikel 4 Denne beslutning er rettet til medlemsstaterne. Udfærdiget i Bruxelles, den 21. februar 2003. På Kommissionens vegne David BYRNE Medlem af Kommissionen